[{"text_idx": "#000002", "text": "Mae\u2019r term \u2018narrow nationalist\u2019 wedi cael ei ddefnyddio hyd at syrffed yn y gorffennol i ddisgrifio cenedlaetholwyr Cymreig, yn enwedig gan ein cyfeillion goleuedig yn y Blaid Lafur."}, {"text_idx": "#000003", "text": "Mudiad pwyso ceidwadol ydy Plaid Cymru wedi bod erioed i \u2018internationalists\u2019 y Blaid Lafur, ac mae\u2019n amlwg bod y term wedi cael ei adfywio yn ddiweddar gan ein hannwyl Brif Weinidog."}, {"text_idx": "#000004", "text": "Roedd y Western Mail yn ystyried y datganiad yn ddigon pwysig i\u2019w brintio y diwrnod wedi\u2019r etholiad, ac erbyn diwedd yr wythnos roedd hyd yn oed Andrew RT Davies wedi defnyddio\u2019r term i ddisgrifio Leanne Wood unwaith eto."}, {"text_idx": "#000005", "text": "Mae Cymru\u2019n un o wledydd tlotaf Ewrop, gyda\u2019r gorllewin a chymoedd y de ymhlith yr ychydig rhanbarthau yng ngorllewin Ewrop sy\u2019n derbyn cymorthdaliadau Ewropeaidd i ardaloedd tlawd. Mae\u2019n hiaith o dan warchae parhaol gyda rhyw sylwadau ymfflamychol yn dod i olwg y cyhoedd bron bob yn ail wythnos. Bydd yn rhaid brwydro hyd at syrffed i gyrraedd sefyllfa lle y cawn ein parchu i\u2019r un raddau a\u0302\u2019r Alban neu hyd yn oed Gogledd Iwerddon."}, {"text_idx": "#000006", "text": "Mae cymaint o resymau pam rwy\u2019n galw fy hun yn genedlaetholwr, ond y rheswm pennaf yw fy mod am i Gymru gael ein trin fel cenedl normal, lle nad oes rhaid brwydro bob dydd am yr hawl i gael ein cydnabod."}, {"text_idx": "#000007", "text": "Rwy\u2019n gallu deall bod Carwyn, sydd heb ronyn o uchelgais dros Gymru, ac sy\u2019n elwa\u2019n etholiadol o gadw Cymru\u2019n dlawd, yn gallu difri\u0308o\u2019r term \u2018nationalist\u2019 i ddisgrifio pobl sydd am newid radical i\u2019r status quo."}, {"text_idx": "#000008", "text": "Fodd bynnag, fedra i ddim derbyn cael fy ngalw yn berson \u2018cul\u2019 am eisiau\u2019r gorau i \u2018nghenedl. Rwy\u2019n siarad chwe iaith, wedi byw mewn tair gwlad wahanol ac mae gen i ffrindiau ar bedwar cyfandir."}, {"text_idx": "#000009", "text": "Y person cul, yn yr achos hwn, yw\u2019r Prif Weinidog ei hun \u2013 yn rhy gul i weld heibio i\u2019w fyd bach cysurus ei hun ar yr argyfwng economaidd, cymdeithasol a gwleidyddol sy\u2019n taro ein cenedl."}, {"text_idx": "#000010", "text": "3 sylw ar \u201cCymru, cenedlaetholdeb \u2018cul\u2019 a Carwyn Jones: fy safbwynt i\u201d"}, {"text_idx": "#000011", "text": "Mae\u2019r Alban fel mae hi achos mae\u2019r cenedlatholwyr wedi cael y rhan fwya o\u2019r bleidlais a\u2019r seddau, yn gyntaf yn Senedd yr Alban a bellach wrth seddau\u2019r Alban yn San Steffan. Felly mae \u2018na dipyn o gobaith i\u2019r Alban a\u2019i dyfodol. Ond mae\u2019r Cymry\u2019n dal i gefnogi Llafur o hyd. Pam? Os nad ydach chi\u2019n annibynnol, rhaid bod yn *dibynnol* (a mae\u2019n debig cul hefyd), ydi hynny ffordd y Cymry? Erbyn hyn mae esiample well i\u2019w weld.\nYn union! O\u2019r dwy opswin yma, p\u2019un sy\u2019n swnio\u2019n mwy gul i chi:\n1. Plaid Llafur sy\u2019n credu mewn ymerodraeth a gyfundrefn economaidd wedi\u2019u seilio ar ecsbloetiaeth a bardduo eraill.\n2. Plaid i Gymru a\u2019r Byd, sy\u2019n credu ddylai Cymru a pob gwlad/person arall gael yr un hawliau mewn byd cyfartal.\nGan fod y blaid Lafur am chwalu. mae pob croeso i Carwyn yn ein mudiad ni!\nYr eironi, wrth cwrs, yw bod Plaid yn LLAI cenedlaetholgar na fawr iawn o pleidiau eraill. Mae nhw\u2019n o blaid Ewrop, mwy reswyl am mewnfudo..."}, {"text_idx": "#000012", "text": "Mae\u2019r Alban fel mae hi achos mae\u2019r cenedlatholwyr wedi cael y rhan fwya o\u2019r bleidlais a\u2019r seddau, yn gyntaf yn Senedd yr Alban a bellach wrth seddau\u2019r Alban yn San Steffan. Felly mae \u2018na dipyn o gobaith i\u2019r Alban a\u2019i dyfodol. Ond mae\u2019r Cymry\u2019n dal i gefnogi Llafur o hyd. Pam? Os nad ydach chi\u2019n annibynnol, rhaid bod yn *dibynnol* (a mae\u2019n debig cul hefyd), ydi hynny ffordd y Cymry? Erbyn hyn mae esiample well i\u2019w weld."}, {"text_idx": "#000014", "text": "1. Plaid Llafur sy\u2019n credu mewn ymerodraeth a gyfundrefn economaidd wedi\u2019u seilio ar ecsbloetiaeth a bardduo eraill.\n2. Plaid i Gymru a\u2019r Byd, sy\u2019n credu ddylai Cymru a pob gwlad/person arall gael yr un hawliau mewn byd cyfartal."}, {"text_idx": "#000016", "text": "Yr eironi, wrth cwrs, yw bod Plaid yn LLAI cenedlaetholgar na fawr iawn o pleidiau eraill. Mae nhw\u2019n o blaid Ewrop, mwy reswyl am mewnfudo..."}]